На основу члана 39. Статута УЛУС, Управни одбор УДРУЖЕЊА ЛИКОВНИХ УМЕТНИКА СРБИЈЕ на својој седници од 02.04.2019. године донео је следећи

П Р А В И Л Н И К

О РАДУ МАЛЕ ГАЛЕРИЈЕ УЛУС ЗА ОРГАНИЗОВАЊЕ ТЕМАТСКИХ ИЗЛОЖБИ

Члан 1.

Мала галерија Удружења ликовних уметника Србије за организовање тематских изложби (у даљем тексту Галерија) је изложбени простор који се налази у Београду, Кнез Михаилова 37 и у њој излажу ликовни уметници који су чланови Удружења ликовних уметника Србије, а задовољавају услове из одредби овог Правилника у уговора којим се регулишу међусобни односи између Удружења ликовних уметника Србије (у даљем тексту Удружење) и излагача.

Члан 2.

Галеријом управља Савет галерије (у даљем тексту Савет) у периоду од 2 године. Савет чине три члана од који је један члан представник Управног одбора Удружења ликовних уметника Србије, а остала два члана из Уметничког савета Удружења.

Члан 3.

За материјално пословање Галерије одговорни су радници Стручне службе који обављају послове у Галерији предвиђене систематизацијом послова и радних задатака радника Стручне службе Удружења.

Члан 4.

Излагање у Галерији се остварује након учешћа на конкурсу који расписује Савет галерије, који уједно предлаже тему и жирира радове.
Право учешћа на конкурсу имају чланови Удружења ликовних уметника Србије који редовно измирују своје обавезе према Статуту Удружења.
На конкурс се подноси један рад и то:
- Слике и графике, максималног формата 50х50 урамљене и опремљене за качење;
- Скулптуре у трајном материјалу, максималног формата 35х23х23

Члан 5.

Изложба траје три месеца, а у случају продаје изложеног дела, излагач може донети друго дело као замену.

Члан 6.

Излагач је дужан да преузме рад у року од 5 дана од дана завршетка изложбе.
За ауторско дело које излагач не преузме у року од 15 дана од дана завршетка изложбе, сматра се да је донирано УЛУС-у, а аутор задржава сва права према кориснику донације као власнику ауторског дела у складу са Законом о ауторским и сродим правима.
Излагач који не преузме рад у року од 5 дана од дана завршетка изложбе, а преузме их пре истека рока од 15 дана од дана завршетка изложбе, дужан је да плати лежарину, у складу са Одлуком УЛУС-а која износи 100,00 динара по дану.

Члан 7.

Уговором између Удружења и излагача ће се предвидети сви рокови и услови излагања.

Члан 8.

Референт продаје заједно са осталим радницима Стручне службе који раде на пословима излагања и продаје дужни су
- да обавесте аутора коме је експонат продат и да му доставе адресу купца
- да предузме мере да се исплата за продати експонат изврши у
најкраћем року,
- да у сменама обавезно врши примопредају Галерије,
- да води све прописане евиденције и обрачуне,

Референт продаје је обавезан да води комплетну документацију о свакој изложби, да архивира и прикупља сву документацију везану за изложбу, као и текстове у вези изложбе објављене у средствима информисања .
Референт продаје је дужан да на месечном нивоу даје комплетан извештај о раду .

Члан 12.

За све што није предвиђено овим Правилником примењиваће се одредбе осталих нормативних аката Удружења и међусобног Уговора..

Председник Управног одбора УЛУС-а
Мирослав Лазовић